The Shape of Water

The Shape of Water merupakan filem drama fantasi gelap Amerika Syarikat tahun 2017 yang diarahkan oleh Guillermo del Toro serta ditulis sendiri oleh del Toro bersama Vanessa Taylor. Filem ini dibintangi oleh Sally Hawkins, Michael Shannon, Richard Jenkins, Doug Jones, Michael Stuhlbarg, dan Octavia Spencer. Berlatarbelakangkan Baltimore pada tahun 1962, mengenai seorang wanita bisu yang jatuh cinta dengan makhluk amfibia yang ditangkap oleh Kolonel Richard Strickland.

Filem ini telah ditayangkan di Festival Filem Antarabangsa Venice ke-74, dan telah dianugerahkan Golden Lion. Ia turut ditayangkan di Festival Filem Antarabangsa Toronto 2017. The Shape of Water menerima pujian dan ramai pengkritik menyatakan filem tersebut merupakan filem terbaik del Toro selepas Pan's Labyrinth, selain mereka turut memuji lakonan Hawkin. 

American Film Institute telah memilih filem ini sebagai salah satu daripada sepuluh buah filem terbaik bagi tahun 2017. Ia turut memenangi Pengarah Terbaik dan Skor Asal Terbaik dalam Anugerah Golden Globe ke-75, selain tercalon untuk Filem Terbaik - Drama; Pelakon Wanita Terbaik - Drama (Hawkins); Pelakon Pembantu Wanita Terbaik (Spencer); Pelakon Pembantu Lelaki Terbaik (Jenkins) dan Skrip Terbaik. 

The Shape of Water telah disiarkan secara terhad di dua buah pawagam di Bandar Raya New York pada 1 Disember 2017 sebelum diperluaskan tayangannya pada 8 Disember 2017 dan mendapat keuntungan $21 juta. Sebuah adaptasi ke dalam novel tulisan del Toro dan Daniel Kraus, akan diterbitkan pada 27 Februari 2018.

Pelakon
 Sally Hawkins sebagai Elisa Esposito
 Michael Shannon sebagai Colonel Richard Strickland
 Richard Jenkins sebagai Giles
 Octavia Spencer sebagai Zelda Fuller
 Doug Jones sebagai Lelaki amfibia
 Michael Stuhlbarg sebagai Dr. Robert Hoffstetler
 Lauren Lee Smith sebagai Elaine Strickland
 Nick Searcy sebagai General Frank Hoyt
 David Hewlett sebagai Fleming

Rujukan

Pautan luar




Kategori:Filem 2017
Kategori:Filem bahasa Inggeris
Kategori:Filem Amerika Syarikat tahun 2017
Kategori:Filem arahan Guillermo del Toro